recursal/SuperWikiNEXT-32B huggingface dataset:
**லோக்ரிஸ்** (*Locris*, /ˈloʊkrɪs, ˈlɒk-/;   கிரேக்கம்: Λοκρίδα‎  ; பண்டைக் கிரேக்கம்: Λοκρίς *Lokrís* ) என்பது பண்டைய கிரேக்கத்தின் ஒரு பகுதியும், லோக்ரியர்களின் தாயகமும் ஆகும். இது மூன்று வெவ்வேறு மாவட்டங்களைக் கொண்டது.

லோக்ரியன் பழங்குடியினர்
-----------------------

கலபிரியாவில் ( இத்தாலி ) உள்ள உலொக்கிரி நகரம் பழங்காலத்தில் "எபிஸ்பிரியன் லோக்ரிஸ்" என்றும் அழைக்கப்பட்டது. இது மாக்னா கிரேசியாவில் லோக்ரியர்களால் நிறுவப்பட்ட ஒரு குடியேற்றமாகும். இதை நிறுவியவர்கள் ஓபன்டியன் லோக்ரியன்களா அல்லது ஓசோலியன் லோக்ரியன்களா என்பதில் சில கருத்து வேறுபாடுகள் உள்ளன.

பண்டைய லோக்ரிஸ்
---------------

லோக்ரியர்களின் பிரதேசம் டோரிஸ் மற்றும் போசிசால் மூன்றாகப் பிரிக்கப்பட்டது. ஒருவேளை லோக்ரியன் மீதான தொடர்ச்சியான துவக்ககால படையெடுப்பின் காரணமாக இவ்வாறு பிரிக்கப்பட்டு இருக்கலாம். லோக்ரியர்களை அதன் அண்டை நாடுகள் ஆதிக்கம் செலுத்த முனைந்தன. இவர்கள் கிரேக்க வரலாற்றில் சிறிய பங்கைக் கொண்டிருந்தனர்.

போசிசின் தென்மேற்கில் ஓசோலியன் லோக்ரிஸ் பிராந்தியம் இருந்தது, இது கொரிந்து வளைகுடாவின் வடக்கு கடற்கரையில், நௌபாக்டஸ் மற்றும் கிரைசா ஆகியவற்றுக்கு இடையே அமைந்துள்ளது. ஓசோலியன் லோக்ரிசின் முக்கிய நகரங்களாக ஆம்பிசா, நௌபாக்டஸ் ஆகியவை அதன் துறைமுகங்களாக இருந்தன. போசிசின் வடகிழக்கில் ஓபன்டியன் லோக்ரிஸ் இருந்தது, அதன் முக்கிய மாநகரமான ஓபசின் பெயரிடப்பட்டது. போசிசின் வடக்கே எபிக்னெமிடியன் லோக்ரிஸ், தெர்மோபைலேயின் கணவாய்க்கு அருகில் அமைந்துள்ளது. 

ஓபன்டியன் லோக்ரியர் மற்றும் எபிக்னெமிடியன் லோக்ரியர் போன்றோர் பெரும்பாலும் ஒரே மக்களாகக் கருதப்படுகிறார்கள். பழக்கவழக்கங்களில் தனித்தனியானவர்களாக கருதப்படுகின்றன. ஓபன்டியன் லோக்ரிஸ் மற்றும் எபிக்னெமிடியன் லோக்ரிசின் பிரதேசங்கள் ஒரு தொடர்ச்சியான அலகாக இல்லை. அவை போசிசால் பிரிக்கப்பட்டன 

### ஓசோலியன் லோக்ரிஸ்

 மற்ற பகுதிகளுடன் தொடர்புடைய லோக்கிரிசின் அமைவிடம்.
ஓசோலியன் லோக்ரிசின் முக்கிய நகரங்கள் ஆம்பிசா, நௌபாக்டஸ் ஆகியவை ஆகும். இன்று, இப்பகுதி கிரேக்கத்தின் பிராந்திய அலகுகளான ஏட்டோலியா-அகார்னானியா, போசிஸின் ஆகியவற்றின் ஒரு பகுதியாக உள்ளன.

### ஓபன்டியன் லோக்ரிஸ்

ஓபுன்டியா லோக்ரிசின் முக்கிய நகரங்களாக ஓபஸ், லாரிம்னா போன்றவை இருந்தன. இன்று, ஓபுன்டியா லோக்ரிசானது கிரேக்கத்தின் நவீன பிராந்திய அலகான பிதியோடிசின் பகுதியாக உள்ளது.

### எபிக்னெமிடியன் லோக்ரிஸ்

எபிக்னெமிடியன் லோக்ரிசின் முக்கிய நகரங்கள் நைசியா, திரோனியம் ஆகியவை ஆகும். இன்று, எபிக்னெமிடியன் லோக்ரிஸ் நவீன கிரேக்க பிராந்திய அலகான பிதியோடிசின் ஒரு பகுதியாக உள்ளன.

மாகாணம்
-------

லோக்ரிஸ் மாகாணம் ( கிரேக்கம்: Επαρχία Λοκρίδας‎ பிதியோடிஸ் மாகாணத்தின் மாகாணங்களில் ஒன்றாக இருந்தது. அதன் தலைநகராக அட்லாண்டி நகரம் இருந்தது. அந்த பிரதேசம் தற்போதைய நகராட்சிகளான அம்ஃபிக்லியா-எலேடியா, லோக்ரோய், கமேனா வௌர்லாவை கொண்டதாக இருந்தது.  இந்த மாகாணம் 2006 இல் ஒழிக்கப்பட்டது.

குறிப்புகள்
-----------

1. ↑  "Locris". *Collins English Dictionary*. HarperCollins. 3 August 2019 அன்று பார்க்கப்பட்டது.
2. ↑  [Merriam-Webster Dictionary] *Locris*
3. ↑  José Pascual, Topography and History of Ancient Epicnemidian Locris, Brill Academic Publishers, 2013
4. ↑  "Information about the place FTHIOTIDA (Prefecture) GREECE - GTP - Greek Travel Pages".
5. ↑  "Detailed census results 1991" (PDF). 2016-03-03 அன்று மூலம் (PDF) பரணிடப்பட்டது. (39 MB) (in கிரேக்கம் and பிரெஞ்சு மொழி)
இந்தியாவின் ஜம்மு காஷ்மீர் (ஒன்றியப் பகுதி) மாநிலத்தில் ஜம்மு மாவட்டத்தில் உள்ள துணைப் பிரிவாக அக்னூர் **சவுக்கி சவுரா** உள்ளது. 

ஜம்முவிலிருந்து 50 கி.மீ (31 மைல்) தொலைவில் அமைந்துள்ள சவுக்கி சவுரா இமயமலையின் அடிவாரத்தில் அமைந்துள்ளது. இந்த நகரம் அதன் கிழக்குப் பகுதியில் கதந்தாரா பள்ளத்தாக்கால் சூழப்பட்ட காளி தார் மலைத்தொடரின் படுக்கையில் அமைந்துள்ளது. சவுக்கி சவுரா அக்னூர் தெஹ்ஸிலில் (தாலுகா அல்லது வட்டம்) இருந்தது. 21 அக்டோபர் 2014 அன்று சவுக்கி சவுரா அக்னூர் துணைப் பிரிவில் இருந்து பிரிக்கப்பட்டது. சவுக்கி சவுரா துணைப்பிரிவில் சவுக்கி சவுரா தெஹ்ஸில், சவுக்கி சவுரா தொகுதி, சவுக்கி சவுரா கல்வி ஆகியவை அடங்கும். இது முன்மொழியப்பட்ட ஜம்மு-அக்னூர்-ராஜோரி-பூஞ்ச் இரயில் பாதையின் ஒரு பகுதியாகும். சவுக்கி சவுரா தெஹ்ஸில் (வட்டத்தில்) கர் மஜூர், சவுக்கி சவுரா, ரஹ் சாலியோட் நியாபட்ஸ் ஆகியவை உள்ளன.

நிலவியல்
--------

சவுக்கி சவுரா, அக்னூர் 32°52′N 74°44′E﻿ / ﻿32.87°N 74.73°E﻿ / 32.87; 74.73ல் அமைந்துள்ளது. இது தாவி ஆற்றின் வலது கரையில் அமைந்துள்ளது. தாவி செனாப் நதியுடன் கதர் கிராமத்தில் (மேரா மாண்ட்ரியன் தெஹ்ஸில்) இணைகிறது. வடக்கு மற்றும் கிழக்கில், சிவாலிக், காளி தார் மற்றும் திரிகுடா வீச்சு ஆகியவை அதைச் சுற்றியுள்ளன. ஜம்முவிலிருந்து 28 கி.மீ தூரத்தில் (முகலாய சாலை) ஜம்மு-பூஞ்ச் ​​தேசிய நெடுஞ்சாலையில் சவுக்கி சவுரா அமைந்துள்ளது. இது வடக்கில் ராஜோரி மாவட்டம், கிழக்கில் ரியாசி மாவட்டம் மற்றும் மேற்கில் சம்ப் தெஹ்ஸில் (பாகிஸ்தான் ஜம்மு காஷ்மீர் பகுதி) உடன் இணைகிறது.

மக்கள் தொகையியல்
----------------

2011 இந்திய மக்கள் தொகை கணக்கெடுப்பின்படி, சவுக்கி சவுராவின் மக்கள் தொகை 1,145 ஆகும். மக்கள் தொகையில் ஆண்கள் 52% மற்றும் பெண்கள் 48%. சவுக்கி சவுராவின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும். இதில் 56% ஆண்கள் மற்றும் 47% பெண்கள் கல்வியறிவு பெற்றவர்கள்.

பேசும் மொழிகள் தோக்ரி, அதைத் தொடர்ந்து கோஜ்ரி, இந்தி மற்றும் ஆங்கில மொழிகளும் பேசப்படுகின்றன.

வரலாறு
------

காஷ்மீரின் கபாஹி ராயல் குடும்பத்தால் கட்டப்பட்ட 'ராஜெய்ன் டி பான்' போன்ற வரலாற்று இடங்களை சவுக்கி சவுரா கொண்டுள்ளது. இந்த ஊருக்கு அருகில் கோத்ராவின் புகழ்பெற்ற மகாகளி கோயில் உள்ளது. அங்கு பக்தர்கள் குறிப்பாக செவ்வாய்க்கிழமை பூஜை செய்கிறார்கள். இது எல்லைச் சாலை வழியாக சுமார் 30 கி.மீ தூரத்தில் உள்ளது.

குறிப்புகள்
-----------

1. ↑  Falling Rain Genomics, Inc - Akhnoor
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**ஐந்தாம் பௌத்த சங்கம்** (**Fifth Buddhist council**) (பர்மியம்: *ပဉ္စမသင်္ဂါယနာ*) மியான்மார் நாட்டின் மண்டலை நகரத்தில் 1871ல் நடைபெற்றது. 2400 பர்மிய நாட்டுப் பிக்குகள் கலந்து கொண்ட ஐந்தாம் பௌத்த சங்கத்திற்கு, முதிய பிக்குகளான மகாதேரர் ஜெகராபிவம்சர், நரேந்தபித்தஜா மற்றும் மகாதேரர் சுமங்கலர் ஆகியோர் தலைமை வகித்தனர். இம்மாநாடு ஐந்து மாதங்கள் தொடர்ந்து நடைபெற்றது.

பர்மிய அரசரின் ஆதரவில் நடைபெற்ற இம்மாநாட்டில், பர்மிய பௌத்த அறிஞர்கள் மற்றும் பிக்குகள் மட்டுமே கலந்து கொண்டதால், பர்மாவிற்கு வெளியே உள்ள தேரவாத பௌத்தர்கள், இப்பௌத்த மாநாட்டை ஏற்றுக்கொள்வதில்லை.

நோக்கம்
-------

பாலி மொழியில் எழுதப்பட்ட பழையான, பௌத்த சமயத் தொகுப்பான, கௌதம புத்தரின் உபதேசங்கள் அடங்கிய திரிபிடகத்தை ஓதி, பரிசீலனை செய்து, அதில் தேவையற்ற சிறு வேறுபாடுகளை திருத்தவும், நீக்கவும் முடிவு செய்யப்பட்டது. 

மேலும் திரிபிடகத்தை 729 பளிங்குக்கல் பலகைகளில், பர்மிய மொழியில் செதுக்கி மக்களின் பார்வைக்கு வைத்தனர்.

இதனையும் காண்க
--------------

* பௌத்த சங்கம்
* முதலாம் பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
* நான்காம் பௌத்த சங்கம்
* ஆறாம் பௌத்த சங்கம்

மேற்கோள்கள்
-----------

1. ↑  Mendelson, *Sangha and State in Burma*, Cornell University Press, Ithaca, New York, 1975, pages 276f
2. ↑  The Fifth Buddhist Council

வெளி இணைப்புகள்
---------------

* Buddhist Councils
**செங்குருகு** (*Cinnamon Bittern*-*இக்சோபிரைகசு சின்னமோமேயசு*) தொல்லுலக குருகு வகையைச் சார்ந்த ஒரு சிறிய பறவை ஆகும். சீனா, இந்தியா, இந்தோனேசியா, தென்கிழக்கு ஆசியா உள்ளிட்ட பகுதிகளில் பரவியுள்ளது. பொதுவில் ஓரிடப் பறவையான செங்குருகு, சில பகுதிகளில் சிறிய தொலைவு பறந்து சென்றும் இனப்பெருக்கம் செய்யவல்லது. இதன் இனப்பெருக்கத்திற்கு உகந்த சூழல்பகுதிகள் வெப்பமண்டலம் மற்றும் மிதவெப்பமண்டலம் ஆகியவை ஆகும்.

தோற்ற அமைப்பு
-------------

குட்டையான கழுத்தும் நீண்ட அலகும் கொண்டது; 38 செமீ நீளம், 90 கிராமிலிருந்து 165 கிராம் எடை கொண்டு மடையானை விட சிறியதாவும் மெல்லியதாகவும் இருக்கும். 
ஆண் பறவை: பெரும்பாலும் செம்மண் நிறமுடையது; மார்பின் மேல் பகுதி கருப்பாக இருக்கும். 
பெண் பறவை: பின் பகுதி புள்ளிகளுடன் மார்புப் பகுதி செம்பழுப்பு கோடுகள் கொண்டது

பரம்பலும் வாழிடமும்
-------------------

செங்குருகு வன் விகார் தேசிய பூங்கா, போபால், மே 2017
இந்த சிற்றினம் ஆசியா முழுவதும் மிகப் பெரிய வரம்பைக் கொண்டுள்ளது. இந்தியாவிலிருந்து இந்தோனேசியா வரை இவை காணப்படுகின்றன. இவை மைக்குரோனீசியா, சீசெல்சு மற்றும் ஆப்கானித்தான் உள்ளிட்டப் பிற இடங்களிலும் உள்ளன. உலகளாவிய இதன் எண்ணிக்கை குறித்த நிச்சயமற்றவை மதிப்பீடுகளின்படி 130,000 முதல் 2,000,000 வரை காணப்படலாம்.

உணவு
----

இதன் உணவு வகைகள் நீரில் வாழும் பூச்சி, புழுக்கள் போன்றவையாகும்.

மேற்கோள்கள்
-----------

1. 1 2  BirdLife International (2012). "*Ixobrychus cinnamomeus*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2012**: e.T22697323A40256962.. பார்த்த நாள்: 9 February 2016.
2. ↑  Salim Ali (ornithologist); J. C. Daniel (naturalist) (1983). *The book of Indian Birds, Twelfth Centenary edition*. New Delhi: Bombay Natural History Society/Oxford University Press.

மேலும் பார்க்க
--------------

* *Birds of India* by Grimmett, Inskipp and Inskipp, ISBN 0-691-04910-6

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q204111
* விக்கியினங்கள்: Ixobrychus cinnamomeus
* ADW: Ixobrychus\_cinnamomeus
* Avibase: CBDC8AA362969C5F
* BirdLife: 22697323
* BOLD: 112785
* ஈபேர்டு: cinbit1
* EoL: 45515776
* Euring: 1010
* GBIF: 2480849
* iNaturalist: 5007
* IRMNG: 10762614
* ITIS: 174853
* IUCN: 22697323
* என்.சி.பி.ஐ: 188380
* WoRMS: 1034714
* Xeno-canto: Ixobrychus-cinnamomeus

 |
**லோகேந்திர பகதூர் சந்த்** (**Lokendra Bahadur Chand**) (நேபாளி: लोकेन्द्र बहादुर चन्द (பிறப்பு:15 பிப்ரவரி 1940), நேபாளத்தின் 27வது பிரதம அமைச்சராக 1983 - 1986, 1970, 1997 மற்றும் 2002 - 2003 ஆகிய காலகட்டங்களில் நான்கு முறை பதவி வகித்தவர்.

இவர் நேபாள மன்னர்களிடம் அதிக பற்று கொண்டவர். முதலிரண்டு முறை நேபாள பிரதம அமைச்சராக பதவி வகித்த காலத்தில், இவர் எந்த அரசியல் கட்சியையும் சாராதவராக செயல்பட்டார்.

இவர் 1997ல் ராஷ்டிரிய பிரஜாதந்திரக் கட்சியின் உறுப்பினரானார். நேபாளி காங்கிரஸ் கட்சியின் பிரதம அமைச்சரான செர் பகதூர் தேவ்பாவின் அமைச்சரவையை, நேபாள மன்னர் பதவி விலக்கிய போது, லோகேந்திர பகதூர் சந்த் 11 அக்டோபர் 2002ல் நேபாள பிரதம அமைச்சராக பொறுப்பேற்றார்.

மாவோயிசவாதிகளால் நடத்தப்பட்ட உள்நாட்டு கலவரத்தால், லோகேந்திர பகதூர் சந்த் விலகினார்.

2008 நேபாள அரசியலமைப்பு நிர்ணய மன்றத் தேர்தலில், லோகேந்திர பகதூர் சந்த், ராஷ்டிரிய பிரஜா தந்திரக் கட்சியின் சார்பாக  விகிதாசாரப் பிரதிநிதித்துவத் தேர்தல் முறையில் நாடாளுமன்றத்திற்கு தேர்ந்தெடுக்கப்பட்டார்.

இதனையும் காண்க
--------------

* நேபாள பிரதம அமைச்சர்கள்
* நேபாள மன்னர்கள்

மேற்கோள்கள்
-----------

1. ↑  Group, Gale (1 January 2003). "Worldmark Encyclopedia of the Nations". Gale Group. 1 August 2016 அன்று பார்க்கப்பட்டது – Google Books வழியாக.
2. ↑  "Ca Election report". 3 மார்ச் 2016 அன்று மூலம் பரணிடப்பட்டது. 1 August 2016 அன்று பார்க்கப்பட்டது.

| அரசியல் பதவிகள்
 |
| --- |
| முன்னர்**சூரிய பகதூர் தாபா** | **நேபாள பிரதம அமைச்சர்**1983 – 1986 | பின்னர்**நாகேந்திர பிரசாத் ரிஜால்** |
| முன்னர்**மரீச் மன்சிங் சிரேஸ்தா** | **நேபாள பிரதம அமைச்சர்**1990 | பின்னர்**கிருஷ்ண பிரசாத் பட்டாராய்** |
| முன்னர்**செர் பகதூர் தேவ்பா** | **நேபாள பிரதம அமைச்சர்**1997 | பின்னர்**சூரிய பகதூர் தாபா** |
| முன்னர்**ஞானேந்திரா** | **நேபாள பிரதம அமைச்சர்**2002 – 2003 | பின்னர்**சூரிய பகதூர் தாபா** |
தாவரக் கலத்தின் வரைபடம், கலச்சுவர் பச்சை நிறத்தில் காட்டப்பட்டுள்ளது.
**கலச்சுவர்** (*cell wall*) என்பது சில வகைக் கலங்களைச் சூழக் காணப்படும் நெகிழ்வான, ஓரளவு கடினமான (சாதாரண கருங்கல் போன்றவற்றுடன் ஒப்பிடக் கூடாது) படை ஆகும். இது கலங்களைச் சூழ இருக்கும் கலமென்சவ்வுக்கு வெளியே காணப்படுகின்றது. இது காணப்படும் கலங்களில் அமுக்கத் தடுப்பியாகத் தொழிற்படுகின்றது. கலம் அதிக நீரினை உறிஞ்சி வீங்கி வெடித்தலை கலச்சுவர் தடுக்கின்றது. தாவரங்கள், பக்டீரியாக்கள், அல்காக்கள், பூஞ்சைகள் மற்றும் சில வகை ஆர்க்கியாக்களின் கலங்களைச் சூழ கலச்சுவர் காணப்படுகின்றது. விலங்கு மற்றும் புரட்டோசோவா கலங்களைச் சூழ கலச்சுவர் காணப்படுவதில்லை. கலச்சுவர் கலத்தின் உயிரற்ற பகுதியென்றாலும், அது காணப்படும் கலத்தின் நிலவுகையில் முக்கிய பங்கை வகிக்கின்றது. கலச்சுவரை ஆக்கும் பதார்த்தம் இனத்துக்கு இனமும் கலத்துக்குக் கல்மும் வேறுபடும். பொதுவாக தாவரங்களில் கலச்சுவரின் பிரதான கூறு செல்லுலோசு ஆகும். பூஞ்சைகளின் கலச்சுவர் கைட்டினால் ஆக்கப்படிருக்கும். பக்டீரியாக்களின் கலச்சுவர் பெப்டிடோகிளைக்கன் மூலம் ஆக்கப்பட்டிருக்கும்.

வெளி இணைப்புகள்
---------------

* Cell wall ultrastructure
* The Cell Wall பரணிடப்பட்டது 2007-03-25 at the வந்தவழி இயந்திரம்

மேற்கோள்கள்
-----------

1. ↑  Cell Wall - What's it for?
**இசுலாம் உலகத்தின் கலைக்களஞ்சியம்** ( *Encyclopaedia of the world of Islam*) இசுலாமிய மதம், இசுலாமிய மக்களின் வரலாறு, இசுலாமிய நாகரிகம் மற்றும் இசுலாம் மதத்தின் ஆரம்பம் முதல் இப்போது வரையான பண்பாடு ஆகியவற்றை பாரசீக மொழியில் விளக்கும் ஒரு கலைக்களஞ்சியம் ஆகும். இசுலாம் உலகத்தின் கலைக்களஞ்சியம் தெகுரானில் நிறுவப்பட்டுள்ள இசுலாமிய கலைக்களஞ்சிய அறக்கட்டளை நிறுவனத்தால் வெளியிடப்பட்டது. பார்சி மற்றும் ஆங்கில மொழிகளில் 75 எண்ணிக்கைக்கும் மேற்பட்ட புத்தகங்களை இந்நிறுவனம் வெளியிட்டுள்ளது. மேலும், இசுலாம் உலகத்தின் கலைக்களஞ்சியம் 29 தொகுதிகள் மற்றும் இதன் 12 தொகுதிகள் அரேபிய மொழி மொழிபெயர்ப்புகளையும் இந்நிறுவனம் வெளியிட்டுள்ளது. 120 எண்ணிக்கைக்கும் மேற்பட்ட ஆசிரிய உறுப்பினர்களைக் கொண்ட ஒரு ஆராய்ச்சி நிறுவனமாக ஓர் ஆராய்ச்சி நூலகத்தின் கட்டமைப்பில் இந்த நடவடிக்கைகள் நடைபெறுகின்றன. 

கட்டுரைகள், அகர வரிசைப்படி அமைக்கப்பட்டு, அறிவின் பரந்த பகுதியை இக்கலைக்களஞ்சியம் உள்ளடக்கியுள்ளது: குரானிய அறிவியல், தீர்க்கதரிசன மரபுகள், இசுலாமிய சட்டம் , இறையியல், ஆன்மீகம், தத்துவம், கடிதங்கள் மற்றும் கலை ஆகியவற்றின் தொழில்நுட்ப சொற்கள்; நபிகள், முசுலீம் புனிதர்கள் மற்றும் இமாம்களின் வாழ்க்கை வரலாறுகள்; குரான் வர்ணனையாளர்கள், பாரம்பரியவாதிகள், சட்டவாதிகள், முசுலீம் இறையியலாளர்கள், தத்துவவாதிகள், விஞ்ஞானிகள், ஆன்மீகவாதிகள், வரலாற்றாசிரியர்கள், கவிஞர்கள் மற்றும் இசுலாமிய உலகின் கலைஞர்களின் வாழ்க்கை, படைப்புகள் மற்றும் பார்வைகள்; இசுலாத்தின் அரசியல் வரலாறு, கலீஃபாக்கள், சுல்தான்கள், விசியர்களின் வாழ்க்கை வரலாறுகள் மற்றும் கடந்த கால ஆட்சி வம்சங்களின் கணக்குகள்; கடந்த கால மற்றும் தற்போதைய இசுலாமிய உலகின் நாடுகள் மற்றும் நகரங்களின் புவியியல்; மதச்சார்பற்ற மற்றும் மத நினைவுச்சின்னங்களின் தொல்லியல்; மத விழாக்கள் மற்றும் சிறப்பு நாட்கள்; கலைப்பொருட்கள், உடைகள், உணவுப் பொருட்கள், தாவரங்கள், மருந்துகள் போன்ற இசுலாமிய நிலங்களுக்குத் தனித்தன்மை வாய்ந்தவை, மற்றும் பல கட்டுரைகள் கலைக்களஞ்சியத்தில் இடம்பெற்றுள்ளன.  

இசுலாமியக் கலைக்களஞ்சியத்துடன் ஒப்பிடும் போது, இசுலாமிய உலகத்தின் கலைக்களஞ்சியம் பல்வேறு ஆதாரங்கள், இறையியல் கட்டுரைகளின் அளவு மற்றும் சியா அறிவுசார் மற்றும் கலாச்சார பாரம்பரியத்தின் (குறிப்பாக சியா இறையியல் மற்றும் இமாமியா கூறுகள்) முக்கியத்துவம் ஆகியவற்றில் வேறுபடுகிறது. இசுலாம் கலைக்களஞ்சியத்தில் உள்ள இறையியல் கூறுகளின் எண்ணிக்கை 404 ஆக கட்டுப்படுத்தப்பட்டுள்ளது, சியைட்டு இறையியல் மற்றும் ஈரானிய பாடங்களில் அதிக கவனம் செலுத்தும் இசுலாமிய கலைக்களஞ்சியத்தில் 749 உள்ளீடுகள் உள்ளன. இசுலாமிய கலைக்களஞ்சியத்தில் இறையியல் உள்ளீடுகள் எந்த சியைட்டு மூலங்களையும் குறிப்பிடவில்லை மற்றும் அனைத்து குறிப்புகளும் சன்னி மூலங்களைக் குறிக்கின்றன, அதே சமயம் இசுலாம் உலக கலைக்களஞ்சியத்தில் உள்ள ஆதாரங்களின் மத விநியோகம் சியா மற்றும் சன்னி மூலங்களிலிருந்து பயனடைகிறது.

மேற்கோள்கள்
-----------

1. 1 2  "Encyclopaedia of the world of Islam". Encyclopedia Islamica Foundation."Encyclopaedia of the world of Islam". Encyclopedia Islamica Foundation.
2. ↑  "The Encyclopaedia of The World of Islam". *Athare Bartar*. Encyclopaedia Islamica Foundation.
3. ↑  "List of Articles The Encyclopedia of World of Islam". Regional Science and Technology Information Center.
மேம்பட்ட இடைவீச்சு எல்லை ஏவுகணையை வானிலிருந்து வானிலக்கைத் தாக்கச் செலுத்தும் எப்-22 ராப்டர்
**ஐந்தாந்தலைமுறைத் தாரைப் போர் விமானம்** (*Fifth-generation jet fighter*) என்பது ஐக்கிய அமெரிக்காவில் பயன்படுத்தப்படும் மிகவும் மேம்பட்ட போர் விமானத்தின் வகைப்பாடு ஆகும். 2015 வரை இது ஒன்றே மிக அதிக நவீன தொழில்நுட்பங்களை கொண்ட போர் விமானமாகும். நான்காம் தலைமுறை போர்விமானங்களிலிருந்து இது மேம்படுத்தப்பட்டது. ஆயுதமேந்திய இந்த விமானத்தை ரேடாரால் கூட கண்டுபிடிக்க இயலாது. மேலும் ரேடார் இடைமறிப்புக்கு குறைந்த நிகழ்தகவு மற்றும் மேம்படுத்தப்பட்ட வான் மின்னணுவியல் மற்றும் நவீன கணினி அமைப்பு போன்ற மேம்பாடுகளை ஐந்தாம் தலைமுறை ஜெட் போர் விமானம் கொண்டுள்ளது. தற்பொழுது பயன்பாட்டில் உள்ள ஒரே ஐந்தாம் தலைமுறை ஜெட் போர்விமானம் ஐக்கிய அமெரிக்க வான்படையில் பயன்படுத்தப்படும் போர்விமானம் லாக்ஹீட் மார்டின் எப்-22 ராப்டர் ஆகும்.

படங்கள்
-------

* சுகோய் பிஏயூ எப்ஏசுகோய் பிஏயூ எப்ஏ
* ஜே-31ஜே-31

மேற்கோள்கள்
-----------

1. ↑  ஐந்தாந்தலைமுறைப் போர் விமானம் பரணிடப்பட்டது 2009-08-06 at the வந்தவழி இயந்திரம், லாக்ஹீட் மார்டின். (ஆங்கிலம்) 15 ஏப்ரல் 2009ல் பார்க்கப்பட்டது.
2. ↑  ஐந்தாந்தலைமுறைத் தாரைப் போர் விமானத் தேடலில் அமெரிக்காவைப் பின்தங்கும் உருசியா (ஆங்கிலம்)
3. ↑  "ராபின் லைர்ட்டின் வான் மற்றும் இராணுவச் செயல்பாடுகள், ஒரு 21ம் நூற்றாண்டுக் கோட்பாடு (ஆங்கிலம்)" (PDF). 2009-09-20 அன்று மூலம் (PDF) பரணிடப்பட்டது. 2012-01-20 அன்று பார்க்கப்பட்டது.
**ஐந்தாம் கசபன்**, அனுராதபுரத்தைத் தலைநகராகக் கொண்டு இலங்கையை ஆட்சிபுரிந்த சிங்கள அரசர்களுள் ஒருவன். நான்காம் கசபனுக்குப் பின்னர் இவன் அரசனானான். மன்னன் உதயனின் அரசியாக இருந்து பின்னர் நான்காம் கசபனை மணந்து இரண்டாம் முறை அரசியான திசா மூலம் நான்காம் கசபனுக்குப் பிறந்தவனே ஐந்தாம் கசபன். கி.பி. 914 இல் அரசுகட்டிலேறிய இவன் கி.பி. 923 வரை ஆட்சிபுரிந்தான்.

இயல்புகள்
---------

இவன் இறை பக்தியுள்ளவனும், புத்திக்கூர்மை உள்ளவனுமான அரசனாகக் கருதப்படுகிறான். திரிபிடகங்களை நன்கு கற்றவனும், சிறந்த கல்விமானுமான ஐந்தாம் கசபன், *தாம்பிய அத்துவ கெட்டப்பாதய* என்னும் நூலையும் எழுதியுள்ளான். இது தவிர வேறும் சில புத்த மதம் சார்ந்த நூல்களையும் இவன் எழுதியுள்ளதாகத் தெரிகிறது. இவன் ஒரு கவிஞனாகவும் விளங்கினான். பெரும் செல்வந்தனான இவனது ஆட்சிக் காலத்தில் மக்களுக்கு இன்னல்கள் ஏற்படாமல் பார்த்துக்கொண்டான். இந்த மன்னன் புத்த மதத்துக்கும் பெரும் தொண்டு ஆற்றியுள்ளான். மிரிசவெட்டி விகாரையில் அடிக்கடி புத்தமதச் சொற்பொழிவுகளுக்கு ஒழுங்கு செய்ததுடன், தகுதியில்லாத பிக்குகளை நீக்கியும் உள்ளான்.

போர்கள்
-------

தமிழ்நாட்டில் சோழருக்கும், பாண்டியருக்கும் ஏற்பட்ட போரில், கசபனின் நண்பனான பாண்டிய மன்னனின் வேண்டுகோளுக்கு இணங்க அவனுக்கு ஆதரவாக ஐந்தாம் கசபன் படைகளை அனுப்பினான். இரண்டு படைகளையும் நடத்திச் சென்ற பாண்டியன், சோழரை வெற்றிகொள்ள முடியாத நிலையில், தனது எண்ணத்தைக் கைவிட்டுத் திரும்பிவிட்டான். சிங்களப் படைகளின் தளபதி தொற்று நோய் வாய்ப்பட்டு இறந்தான். சிங்களப் படையினர் பலரும் அதே நோயினால் உயிரிழந்தனர். இறந்த தளபதியின் இடத்துக்கு அவனுடைய மகனுக்குத் தளபதி பதவியை ஐந்தாம் கசபன் வழங்கினான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 78
2. ↑  The Mahavansa, 1996, p. 81
3. ↑  The Mahavansa, 1996, p. 80, 81

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
முதலில் இக்கரைசலின் இடையில் இருக்கும் தடுப்புக்கு இடப்புறம் கரைபொருள் இருக்கிறது. வலது புறம் ஒன்றும் இல்லை. தடுப்பை நீக்கியதும், கரைபொருள் பரவி முழு இடத்திலும் நிறைகிறது. 
மேலே: தனியொரு மூலக்கூறு ஒரு ஒழுங்கின்றி அலைகிறது. 
நடுவே: நிறைய மூலக்கூறுகள் இருக்கும்போது, அவை சமமாக நிறைகிறது. 
கீழே: 
மிக்க அதிக அளவிலான கரைபொருள் மூலக்கூறுகள் இருக்கும்போது, ஒழுங்கற்ற அலைச்சல் ஏதுமின்றி, கரைபொருள் நிறைவாகவும் ஒரு ஒழுங்கோடும் அதிகச் செறிவுள்ள இடப்புறத்தில் இருந்து குறைவான செறிவுள்ள வலப்புறத்திற்கு நகர்கிறது.
**வேதிப்பண்பு** (Chemical Potential) என்பது வெப்ப இயக்கவியலில் ஒரு வேதிவினையின் போது உட்கவரப்படும் அல்லது வெளியிடப்படும் நிலை ஆற்றலைப் போன்றதொரு பண்பு ஆகும். 

ஒரு கலவை அல்லது கரைசலில் இருக்கும் பல கூறுகளில், ஒன்றின் மோல்களை மட்டும் அதிகரிக்கும் போது அதன் உள்ளாற்றல் அல்லது நிலை ஆற்றல் அதிகரிக்கும் வீதத்தை வேதிப்பண்பு என்று கூறலாம். 

மூலக்கூற்றுத் துகள்கள் உயர் வேதிப்பண்புள்ள இடத்தில் இருந்து குறை வேதிப்பண்பு உள்ள இடத்திற்கு நகரும் இயல்பை உடையன. இவ்வகையில் பிற இயற்பியல் துறைகளில் உள்ளது போல், "அழுத்தம் அல்லது ஆற்றல் (potential)" போன்றதே வேதிப்பண்பும். எவ்வாறு மலைச்சரிவில் உருளும் பந்தானது அதிக நிலையாற்றல் உள்ள இடத்தில் இருந்து குறை நிலையாற்றல் உள்ள இடத்திற்குச் செலுத்தப் படுகிறதோ, அதைப் போன்றே நகர்ச்சி, வேதிவினை, உருகல், கரைதல், பரவல் போன்ற நிறை மாற்ற நிகழ்வுகளின் போது, முலக்கூறுகள் அதிக வேதிப்பண்புள்ள இடங்களில் இருந்து குறைவான வேதிப்பண்புள்ள இடத்திற்குச் செல்லும். 

ஒரு எளிய உதாரணமாக, ஒரு கரைசலில் அதிகச் செறிவுள்ள இடத்தில் இருந்து மூலக்கூறுகள் குறை செறிவுள்ள இடத்திற்கு நகர்வதைக் குறிப்பிடலாம். இந்த நகர்ச்சி கரைசலின் செறிவு அனைத்து இடங்களிலும் சமனாகும் வரை நடைபெறும் என்பதைப் பார்க்கலாம்.
தளம் போன்ற, மெல்லிய பொருள்களுக்கு **செங்குத்து அச்சுத் தேற்றம்** அல்லது **செங்குத்து அச்சு விதி** (*Perpendicular axis theorem*) பொருந்தும். தளப்பொருள்களுக்கு மட்டுமின்றி உருளை போன்ற முப்பரிமாணப் பொருள்களுக்கும் இத்தேற்றத்தைப் பயன்படுத்தலாம்.

கூற்று
------

இத்தேற்றத்தின் படி, *பொருளின் தளத்திற்கு செங்குத்தான திசையில் உள்ள அச்சினைப் பொறுத்த நிலைமத் திருப்புத்திறனானது அந்த தளத்தின் மீது அமைந்த, ஒன்றுக்கொன்று செங்குத்தான இரு அச்சுகளைப் பற்றிய நிலைமைத் திருப்புத்திறன்களின் கூடுதலுக்கு சமமாகும்*. இங்கு குறிப்பிட்டுள்ள மூன்று அச்சுகளும் ஒன்றுக்கொன்று செங்குத்தாகவும் ஒரே புள்ளியில் சந்திக்குமாறும் அமைந்திருக்கும்.

**விளக்கம்**
------------

XY-தளத்தில் அமைந்த மெல்லிய பொருளொன்றைக் கருதவும். புள்ளி O வழியே செல்லும் X, Y மற்றும் Z அச்சைப் பற்றிய நிலைமத் திருப்புத்திறன்கள் முறையே *Ix*, *Iy* மற்றும் *Iz* என வைத்துக் கொண்டால் செங்குத்து அச்சுத் தேற்றத்தின் படி,

{\displaystyle I\_{z}=I\_{x}+I\_{y}}

சான்றுகள்
---------

1. ↑  Paul A. Tipler (1976). "Ch. 12: Rotation of a Rigid Body about a Fixed Axis". *Physics*. Worth Publishers Inc.. பன்னாட்டுத் தரப்புத்தக எண்:0-87901-041-X. .
**இசுலாமாபாத்து மாதிரி சிறப்புப் பொருளாதார மண்டலம்** (*Islamabad Model Special Economic Zone*) என்பது சீனா-பாக்கித்தான் பொருளாதார வழித்தடத்துடன் (CPEC) தொடர்புடைய இசுலாமாபாத்தின் இராவத் அருகே அமைந்துள்ள சிறப்புப் பொருளாதார மண்டலமாகும். கூட்டாட்சி தலைநகரில் உள்ள இந்த வகையான ஆரம்ப வசதியை இது குறிக்கிறது. இது 2023 ஆம் ஆண்டு சூலை மாதம் 18 ஆம் தேதியன்று நாட்டின் பிரதமர் செக்பாசு செரீப் இதற்கான அடிக்கல்லை நாட்டி மண்டலத்தை திறந்து வைத்தார்.

பின்னணி
-------

இந்த மண்டலம் தேசிய நெடுஞ்சாலை எண் -5 மற்றும் இசுலாமாபாத் விரைவுச்சாலை சந்திப்பில் 1,000 ஏக்கருக்கும் அதிகமான பிரதான தொழில்துறை பகுதியை உள்ளடக்கியுள்ளது. $2.5 பில்லியன் முதலீடுகளை இது ஈர்க்கும். சுமார் 1,000 வேலை வாய்ப்புகளை உருவாக்கும் என்று எதிர்பார்க்கப்படுகிறது. கூடுதலாக, நாட்டில் குறைந்த கார்பன் கால்தடம் தொழில்களின் வளர்ச்சியை வளர்ப்பது இதன் குறிக்கோள்களில் ஒன்றாகும்.

மேற்கோள்கள்
-----------

1. ↑  "PM lays foundation stone of Islamabad Model Special Economic Zone". *www.radio.gov.pk*.
2. ↑  Desk, Web (July 18, 2023). "Pakistan no long faces default risk, ready for economic reforms: PM". *ARY NEWS*.
3. ↑  "CPEC 2013-2023: PM Shehbaz lays foundation of Islamabad Model Special Economic Zone". July 18, 2023.
**ரெய்க் மலை** (*Reiek*) என்ற சுற்றுலா தளம் மிசோரம் தலைநகர் அய்ஸோலில் இருந்து 29 கி.மீ தொலைவில் அமைந்துள்ளது. இது 1538 மீட்டர் உயரத்தில் அய்ஸோலை சுற்றியுள்ள மலைகலையும் பள்ளதாக்குகளை பார்ப்பதற்கு ஏற்றார்போல் அமைந்துள்ளது. வானம் தெளிவாக இருக்கும் சமயத்தில் இதன் உச்சியில் இருந்து பங்களாதேஷ் சமவெளிகளை காணமுடியும். ரெய்க் மலை முழுவதும் பசுமையான மிதவெப்ப மரங்களும், புதர்களுமே சூழ்ந்துள்ளன.

மாதிரி கிராமம்
--------------

ரெய்க்கில் உள்ள மாதிரி கிராமம் பல்வேறு மிசோ துணை பழங்குடியினரின் தனித்துவமான பாரம்பரிய வீடுகள் குடில்களைக் கொண்டது. மிசோ குழுத் தலைவரின் வீடு, மணமாகதவர்கள் மற்றும் விதவையின் தங்குமுறை ஆகியவற்றை உருவாக்கி பராமரித்து வருகிறது மிசோரம் மாநில சுற்றுலாத் துறை. வீடுகளும் அலங்கரிக்கப்பட்டு பார்வையாளர் வீரமிக்க மலையக மக்களின் போற்றுத்ல்குரிய கால கண்ணோட்டத்தை தருகிறது. நவீன வளர்ச்சியினால் மிசோக்களின் வாழ்க்கை முறை எத்தகைய மாற்றங்களை பெற்றுள்ளது என்பதை காட்டுவதற்காக சில நவீன மிசோ வீடுகளும் அருகினில் கட்டப்பட்டுள்ளது. சுற்றுலாத்துறைக்கு ஒரு உணவகமும் தங்கும் வசதியும் உள்ள உல்லாசபோக்கிடமும் இங்குள்ளது.இங்குதான் வருடாந்திர அந்தூரியம் திருவிழா நடைபெறுகிறது. இங்கு வருவதற்கு ஏப்ரல் மாதம் தான் சிறந்த காலம்.

அந்தூரியம் திருவிழா
-------------------

அந்தூரியம் திருவிழா என்பது அந்தூரியம் பூக்கள் வளர்ப்பை ஊக்குவிக்கவும் சுற்றுலா பயணிகளுக்கு மிசோக்களின் உயர்ந்த மரபுகளையும், வழக்கங்களை தெரியபடுத்தவும் ரெய்க் மலையில் நடத்தபடுகிறது. மத்திய அரசின் நிதி நல்கையின் கீழ் சுற்றுலாத் துறையும், தோட்ட கலைத் துறையும் சேர்ந்து ஆண்டுதோறும் இந்த அந்தூரியம் திருவிழா நடத்தபடுகிறது. அந்தூரிய பூக்கள் பயிரிடுதல், ஊக்குவித்தல் மற்றும் சந்தைபடுத்துதலோடு அழகான மிசோரமை பார்ப்பதற்கு அதிக சுற்றுலா பயணிகளை வரவைப்பது என இரு நோக்கங்களை இந்த திருவிழா கொண்டுள்ளது.

வனவிலங்கு
---------

ரெய்க் மலைகள் மனதை கவரும் பல வகையான பறவைகளின் வீடாக திகழ்கிறது, மிக உயரத்தில் பறக்கும் அரிய வகை வல்லூருக்களும் (Peregrine falcon) இதில் அடங்கும். வலது உச்சியில் பெரிய பாறாங்கல் போன்ற பெரிய பாறை வெளியே நீட்டி கொண்டிருக்கிறது. சுற்றுசூழல் மற்றும் வன துறையும் சேர்ந்து மலையேற்றம் மேற்கொள்ளும் பயணிகளை ஊக்குவிக்க உள்ளுர் மக்கள் பயன்படுத்துகின்றனர்.

மேற்கோள்கள்
-----------

1. ↑  "ANTHURIUM FESTIVAL 2010". *Eastern Panorama*.. பார்த்த நாள்: 24 August 2012.
**வேதியியல் மாற்றியங்களின் கணிதக்கணிப்பு** (Mathematical Enumeration of Chemical Isomers)

1875 இல் முதன் முதல் கெய்லி என்னும் கணிதவியலாளர் வேதியியலைச் சார்ந்த மாற்றியங்களை எண்ணும் முறைகளைத் தொடங்கி வைத்தார். ஒரு குறிப்பிட்ட கரிமத்தைச் சார்ந்த ஓர் அல்கேனின் (Alkane) மாற்றியங்களின் எண்ணிக்கை அதைவிட ஒரு கரிமம் குறைவாகவுள்ள ஒர் அல்கேனின் மாற்றியங்களைப்பொருத்தது என்று கண்டுகொண்டார். இந்த உண்மையையும், கணிதத்தைச் சேர்ந்த கோலநூலைக்கொண்டும், 13 கரிமங்கள் வரை உள்ள அல்கேன்களின் மாற்றியங்களின் எண்ணிக்கையைக் கணக்கிட்டார்.

ஆனால் அவர் கணிப்பில் {\displaystyle C\_{12}H\_{26},C\_{13}H\_{28}} இரண்டினுடைய கணிப்புக்கள் தவறானவையாக இருந்தன. ஐந்தாண்டுகளுக்குப்பிறகு ஹெர்மன் என்பவர் அவைகளைத் திருத்தினார். ஆனால் அவருடைய கணிப்புகளும் அதற்குமேல் எண்ணிக்கையுள்ள கரிமங்களைச் சார்ந்த அல்கேன்களின் மாற்றியங்களின் எண்ணிக்கையைக் கணக்கிட உதவவில்லை.

1890 களில் லொஸானிட்ச் என்பவர் சேர்வியல் முறைகளைப்பயன்படுத்தி இக்கணிப்பை {\displaystyle C\_{14}H\_{30}} வரையில் கொண்டு சென்றார். அவருடைய கணிப்பிலும் {\displaystyle C\_{12}H\_{26},C\_{14}H\_{30}} இரண்டும் தவறானவையாக முடிந்தன.

1930களில் போல்யா என்ற கணிதவியலர் ஒரு அற்புதமான தேற்றத்தை உருவாக்கினார்.அவருடைய தேற்றத்தைப் பயன்படுத்தி பலபன் என்பவர் {\displaystyle C\_{20}H\_{42}} வரையில் அல்கேன்களுடைய சமதானிகளைக் கணக்கிட்டார். போல்யாவின் தேற்றம் இன்றும் சேர்வியலில் ஒரு மிகவும் பயனுள்ள முக்கியமான தேற்றமாகத் (போல்யா எண்ணெடுப்புத் தேற்றம்) திகழ்கிறது.

மேற்கோள்கள்
-----------

1. ↑

இவற்றையும் பார்க்கவும்
----------------------

* கெய்லி
**வேதிப் போர்** எனப்படுவது பேரழிவு விளைவிக்க வேதியியல் ஆயுதங்கள் பயன்படுத்திப் போர் செய்வதாகும். வேதியியல் ஆயுதங்கள் தமது பாதிப்பை சுவாசிக்கும் போதோ, தோலுடன் தொடுகை ஏற்படுத்தும் போதோ அல்லது நச்சூட்டப்பட்ட உணவின் மூலமோ நடைபெறலாம்.

செயற்படுத்தும் முறைகள்
----------------------

இவை பல வழிகளில் செயற்படுத்தப்படலாம். மிகப்பொதுவான முறை வளியில் தூவுவதாகும். இதைவிட நடு வானில் வெடித்து சிதறக் கூடிய எறிகணைகளைப் பயன்படுத்தலாம் அல்லது விமானம் மூலம் தேவையான இடத்தின் மீது தூவலாம். 20 ம் நூற்றாண்டிலே முதலாம் உலக யுத்தம் மற்றும் ஈரான் – ஈராக் யுத்தம் என்பனவே வேதியியல் உயிரியல் யுத்த கள முனைகளாக இருந்தன.

பிரயோகங்கள்
-----------

இரசாயண ஆயுதங்கள் முதலில் உலக யுத்தம் ஒன்றில் பாவிக்கப்பட்டது. இதன் பின்பு ஈரான் - ஈராக் யுத்தத்தில் பயன்படுத்தப்பட்டது. பின்பு பேர்சியன் வளைகுடா யுத்தத்திலும் பாவிக்கப்பட்டது. இவையனைத்தின் பின்பு ஜப்பானில் அண்மைக் காலத்தில் சுரங்க இரயிலில் பாதையில் இராசாண ஆயுத தாக்குதல் நடத்தப்பட்டது. 2001 இல் அமேரிக்காவில் அந்திராக்ஸ் பக்ரீரியா கடிதம் மூலம் அரச நிறுவனங்களுக்கு அனுப்ப பட்டமை ஒரு வகை உயிரியல் தாக்குதலாகும்.

உடன் படிக்கைகள்
---------------

*முதன்மைக் கட்டுரை: வேதி ஆயுத உடன்படிக்கை*

1972 வேதியியல் ஆயுதங்களுக்கு எதிரான உடன்படிக்கையும் 1993 ஆண்டின உயிரியல் ஆயுதங்களுக்கு எதிரான உடன்படிக்கையும் குறிப்பிடத்தக்கனவாகும். பல நாடுகள் இந்த உடன் படிக்கையில கைச்சாத்திட்டுள்ள போதும் இன்னும் சில நாடுகள் இரகசியமாக இந்த ஆராய்ச்சிகளில் ஈடுபட்டுள்ளன. அண்மையில் ஈராக்கை அமேரிக்காவும் பிருத்தானியாவும் ஆக்கிரமிக்க இதுவே காரணமாக இருந்தது.

இவற்றையும் பாக்க
----------------

* உயிரிப் போர்
* புதுக்குடியிருப்பில் நச்சு வாயுத் தாக்குதல்
**2022 தெற்கு பெரு நிலநடுக்கம்** (*2022 Southern Peru earthquake*) பெரு நாட்டின் தெற்கு பகுதியில் பயங்கர நிலநடுக்கம் ஏற்பட்டது. மே மாதம் 26 ஆம் தேதியன்று அதிகாலை 5.52 மணிக்கு ஏற்பட்ட இந்த நிலநடுக்கம் ரிக்டர் அளவுகோளில் 7.2 புள்ளிகளாக பதிவானது. வடமேற்கு கடலோர நகரமான பாராங்காவில் இருந்து 42 கி.மீ தொலைவில் சுமார் 112 கிமீ ஆழத்தை மையமாக கொண்டு இந்த நிலநடுக்கம் ஏற்பட்டுள்ளது. பல இடங்களில் வீடுகள், கட்டிடங்களில் விரிசல் ஏற்பட்டது. நான்கு நூற்றாண்டுகளை கடந்த தேவாலயத்தில் இருந்த 14 மீட்டர் கோபுரம் நிலநடுக்கத்தால் இடிந்து தரைமட்டமானது. இதேபோல் தெற்கு ஈக்வடோரில் உள்ள தேவாலயமும் நிலநடுக்கத்தில் சேதமடைந்தது. கொலம்பியாவிலும் இந்த நிலநடுக்கம் உணரப்பட்டது.

மேற்கோள்கள்
-----------

1. ↑  Ap (2022-05-26). "Powerful earthquake shakes southern Peru". *The Hindu* (ஆங்கிலம்). 2022-05-26 அன்று பார்க்கப்பட்டது.
2. ↑  News, A. B. C. "Powerful earthquake shakes southern Peru". *ABC News* (ஆங்கிலம்). 2022-05-26 அன்று பார்க்கப்பட்டது.
3. ↑  Reuters (2022-05-26). "Strong quake strikes Peru, no reports of damage or casualties". *Reuters* (ஆங்கிலம்). 2022-05-26 அன்று பார்க்கப்பட்டது.
**2023 உகாண்டா பள்ளிக்கூடத் தாக்குதல்** (*2023 Uganda school attack*) 2023 ஆம் ஆண்டு சூன் மாதம் 17 ஆம் தேதியன்று நிகழ்ந்தது. மேற்கு உகாண்டாவில் உள்ள ஒரு பள்ளியில் இசுலாமிய மாநிலக் குழுவுடன் தொடர்புடைய கிளர்ச்சியாளர்களால் குறைந்தது 25 பேர் கொல்லப்பட்டனர்.

பின்னணி
-------

சமீபத்தில் பள்ளி மீது நடத்தப்பட்ட இத்தாக்குதல், பல வருடங்களுக்குப் பின்னர் உகாண்டாவில் பள்ளியை குறிவைத்து நடத்தப்பட்ட முதல் சம்பவம் என்பது குறிப்பிடத்தக்கதாகும். 1998 ஆம் ஆண்டு சூன் மாதத்தில், காங்கோ சனநாயகக் குடியரசின் எல்லைக்கு அருகில் உள்ள கிச்வாம்பா தொழில்நுட்ப நிறுவனத்தில் நேச நாட்டு சனநாயகப் படைகள் நடத்திய தாக்குதலில் 80 மாணவர்கள் உயிரிழந்தனர். அப்போது அவர்கள் தங்கும் விடுதிகளில் உயிருடன் எரிக்கப்பட்டனர்.

சம்பவம்
-------

மேற்கு உகாண்டாவில் உள்ள பள்ளி ஒன்றில் இசுலாமிய மாநிலக் குழுவுடன் தொடர்புடைய கிளர்ச்சியாளர்கள் குறைந்தது 25 நபர்களின் உயிரைக் கொன்றுள்ளனர். உகாண்டாவின் மேற்கு மண்டலத்திலுள்ள முபாந்த்வே நகரத்தில் உள்ள உலுபிரிகா மேல்நிலைப் பள்ளி மீது நடத்தப்பட்ட தாக்குதலில் 8 பேர் படுகாயமடைந்து ஆபத்தான நிலையில் உள்ளனர். தாக்குதலின் போது ஆசாமிகள் தங்கும் விடுதிக்கு தீ வைத்ததுடன் உணவுக் கடையையும் சூறையாடினர்.

குற்றவாளிகள்
------------

இந்த தாக்குதலுக்கு நேச நாட்டு சனநாயகப் படைகள் காரணம் என உகாண்டா காவல்துறை அடையாளம் கண்டுள்ளது.

பின்விளைவு
----------

காங்கோ மக்களாட்சிக் குடியரசில் விருங்கா தேசிய பூங்காவின் திசையில் தப்பி ஓடிய குழுவை வீரர்கள் பின்தொடர்ந்ததாக அதிகாரிகள் தெரிவித்தனர். பிரான்சு நாட்டு பன்னாட்டு செய்தி நிறுவனத்தின் அறிக்கையின்படி, இன்னும் கணிசமான எண்ணிக்கையிலான மாணவர்கள் எங்கிருக்கிறார்கள் என்று தெரியவில்லை.

மேற்கோள்கள்
-----------

1. 1 2 3 4  "Uganda: 25 killed by militants in school attack" (in en-GB). *BBC News*. 2023-06-17. .
**இடஞ்சார் குறியீடு** அல்லது **இடமதிப்புக் குறியீடு** (*positional notation* அல்லது *place-value notation*) என்பது, கணிதத்தில் எண்கள் இடம்பெறக்கூடிய இடத்தைப் பொறுத்து அது பெறுகின்ற மதிப்பைக் குறிக்கிறது. இடமதிப்பு ஒன்று, பத்து, நூறு, ஆயிரம் பத்தாயிரம் என்று அறியப்படுகிறது. எண்களை எழுதுவதற்குப் பயன்படுகிறது.

இடமதிப்பு என்பது ஒரு எண்ணுரு அது இடம்பெற்றிருக்கும் எண்ணில் எந்த இடத்தில் இருக்கிறதோ இதற்கு ஏற்ற மதிப்பினைப்பெறும் இதுவே ஒரு எண்ணின் இடமதிப்பு ஆகும். எடுத்துக்காட்டாக 3 என்ற எண்ணுரு அது இடம்பெற்றிருக்கும் இடத்தைப்பொருத்து அதன் மதிப்பு அமைகிறது.
எடுத்துக்காட்டு 235 என்ற எண்ணில் 3 என்ற எண்ணுரு பத்தாம் இடத்தில் இடம்பெற்றுள்ளது. எனவே அந்த 3 என்ற எண் 3 பத்துகளை குறிக்கிறது. அதாவது 30ஐ குறிக்கும்.

இதுபோல 253 என்ற எண்ணில் 3 என்ற எண் ஒன்றுகளுக்கான இடத்தில் இடம்பெற்றுள்ளதால் இந்த எண் ஒன்றுகளுக்கான மதிப்பை பெறுகிறது. இது மூன்று ஒன்றுகளைக் குறிக்கிறது.
அவ்வாறே 352 என்ற எண்ணில் 3 என்ற எண்ணுரு நூறுகளுக்கான இடத்தில் இருப்பதனால் அந்த எண்ணுரு 3 நூறுகளுக்கான மதிப்பினை பெற்றிருக்கும். அதாவது 300 என்று பொருள்படும்.

இதை உரோமன் எண்களைப் போன்ற பிற குறியீட்டு முறைகளில் இருந்து வேறுபடுத்துகிறது. இதன் எளிமை இம்முறை விரைவாக உலகம் முழுதும் பரவுவதற்கு வழி வகுத்தது. பின்னப்புள்ளியைப் பயன்படுத்துவதன் மூலம் எண் குறியீட்டைப் பின்னங்களையும் உட்படுத்தக்கூடிய வகையில் விரிவாக்கலாம்.

60ஐ அடிமானமாகக் கொண்ட பபிலோனிய எண்முறையே முதலில் உருவான இடஞ்சார் எண்முறையாகும். இம்முறை இன்றும் நேரம், கோணம் போன்றவற்றை அளவிடுவதில் பயன்படுகிறது. ஆனாலும், பத்தை அடிமானமாகக் கொண்ட இந்திய-அராபிய எண்முறையே பெரும்பாலான கணிப்புக்களுக்கு உலகம் முழுவதும் பயன்படுத்தப்படும் முறையாக உள்ளது.

மேற்கோள்கள்
-----------

1. ↑

வெளியிணைப்புகள்
---------------

* Accurate Base Conversion பரணிடப்பட்டது 2017-02-04 at the வந்தவழி இயந்திரம்
* The Development of Hindu Arabic and Traditional Chinese Arithmetics பரணிடப்பட்டது 2016-03-10 at the வந்தவழி இயந்திரம்
* Implementation of Base Conversion at cut-the-knot
* Learn to count other bases on your fingers
* Online Arbitrary Precision Base Converter பரணிடப்பட்டது 2016-11-09 at the வந்தவழி இயந்திரம்
1960களின் தென்னிந்திய நடிகை பற்றி அறிய, ராஜஸ்ரீ என்பதைப் பாருங்கள்.  1990களின் நடிகை பற்றி அறிய, ராஜஸ்ரீ (நடிகை) என்பதைப் பாருங்கள்.

**ராஜ்ஸ்ரீ** (*Rajshree*, இந்தி: राजश्री, பிறப்பு: அக்டோபர் 8, 1944) என்பவர் இந்திய பாலிவுட் நடிகை ஆவார். ஜன்வர், பிரம்மச்சாரி போன்ற திரைப்படங்களில் நடித்துப் புகழ் பெற்றவர்.

வாழ்க்கைக் குறிப்பு
-------------------

ராஜ்ஸ்ரீ திரைப்படத் தயாரிப்பாளரும், இயக்குநருமான வி. சாந்தாராம், நடிகை ஜெயசிறி ஆகியோரின் மகளாவார். அமெரிக்காவிற்குப் படப்பிடிப்பு ஒன்றிற்காக சென்றிருந்த போது அங்கு அமெரிக்க மாணவரான கிரெக் சாப்மேன் என்பவரை சந்தித்து காதல் கொண்டார். இவர்கள் மூன்றாண்டுகளின் பின்னர் திருமணம் செய்தனர். அதன் பின்னர் அவர் அமெரிக்காவுக்குக் குடி பெயர்ந்து கணவருடனும், ஒரு மகளுடனும் லாசு ஏஞ்சலசில் வசித்து வருகிறார். அங்கு அவர் ஒரு ஆடை வணிக நிறுவனத்தை வெற்றிகரமாக நடத்தி வருகிறார். அதே வேளையில் திரைப்படத் தொழிலிலும் பணியாற்றி வருகிறார். சில படங்களைத் தயாரித்துள்ளார்.

ராஜ்ஸ்ரீ தன் பத்தாவது வயதில் *சுபா கா தாரா* என்ற திரைப்படத்தில் நடித்தார். தன் தந்தை இயக்கிய  *கீத் கயா பத்ரோன் நே* என்ற படத்தில் ஜிதேந்திராவுடன் இணைந்து நடித்தார். 
இவர் சம்மி கபூருடன் இணைந்து நடித்த பிரம்மச்சாரி இருவருக்கும் 1968 இல் விருது வாங்கி தந்தது.

மேற்கோள்கள்
-----------

1. ↑  "Actress Rajshree Honored by Jain Group". *India West*. 2013-03-11. Archived from the original on 2013-05-15.. பார்த்த நாள்: 5-05-2013.
2. ↑   *India Today International*. Living Media India Limited. October 2000. பக். 106.. பார்த்த நாள்: 5-05-2013.
3. ↑   *The Hindu Weekly Review*. K. Gopalan. January 1968. பக். 18.. பார்த்த நாள்: 5-05-2013.

வெளி இணைப்புகள்
---------------

* ஐ.எம்.டி.பி இணையத்தளத்தில் ராஜ்ஸ்ரீ
**2022 யோகா நாள் கலவரம்** (*2022 yoga day riot*) மாலத்தீவில் பன்னாட்டு யோகா நாளைக் கொண்டாடும் நிகழ்வில் நிகழ்ந்தது. தூதர்கள் மற்றும் அரசாங்க அதிகாரிகள் உட்பட கிட்டத்தட்ட 150 பங்கேற்பாளர்கள் மாலே நகரில் உள்ள தேசிய கால்பந்து மைதானத்தில் இந்நிகழ்வுக்காகக் கூடியிருந்தனர். ஒரு கூட்டம் அரங்கில் புகுந்து பங்கேற்பாளர்களைத் தாக்கி சொத்துக்களை சேதப்படுத்தியது. காவல்துறை கலவரத்திற்கு எதிரான நடவடிக்கைகள் மேற்கொண்டது. பின்னர் கூட்டத்தைக் கட்டுப்படுத்தவும், அந்தப் பகுதியைப் பாதுகாக்கவும் மிளகுத்தூள் மற்றும் கண்ணீர் புகைக் குண்டுகளைப் பயன்படுத்தியது.

போராட்டக்காரர்களில் பாக்கித்தான் மற்றும் சீனா ஆதரவு இசுலாமிய எதிர்ப்புக் கட்சி உறுப்பினர்களும் காணப்பட்டதாக சில ஆதாரங்கள் தெரிவிக்கின்றன. போராட்டக்காரர்கள் எடுத்துச் சென்ற ஒலி அமைப்பு கருவிகள் மற்றும் வெள்ளை ஆப்கானித்தானியக் கொடிகள் ஆகியவையும் மாலத்தீவின் முற்போக்குக் கட்சியால் வழங்கப்பட்டதாக அறிவிக்கப்பட்டது. 

"இது தீவிரமான கவலைக்குரிய செய்தியாகக் கருதப்படுகிறது, மேலும் பொறுப்பானவர்கள் விரைவில் சட்டத்தின் முன் நிறுத்தப்படுவார்கள்" என்று தற்போதைய மாலத்தீவு சனாதிபதி இப்ராகிம் முகமது சோலிக்கு கூறியுள்ளார்.

மேற்கோள்கள்
-----------

1. ↑  "சர்வதேச யோகா நிகழ்ச்சியில் கலவரம்!! பரபரப்பு!!". *www.dinamaalai.com*. 2022-06-21. 2022-08-20 அன்று பார்க்கப்பட்டது.
2. ↑  "யோகா நிகழ்ச்சியில் புகுந்து தாக்குதல்; மாலத்தீவில் அத்துமீறல் - Dinamalar Tamil News". *Dinamalar*. 2022-08-20 அன்று பார்க்கப்பட்டது.
3. ↑   வார்ப்புரு:Bare URL inline
4. ↑
5. ↑   வார்ப்புரு:Bare URL inline
ஈரான் நாட்டின் தலைநகர் தெஹ்ரான் நகரில் அமைந்துள்ள நாடாளுமன்றக் கட்டிடத்திலும் ஆயத்துல்லாஹ் கொமேனியின் நினைவிடத்திலும் ஒரே நேரத்தில் ஆயுதம் தாங்கிய பயங்கரவாதிகள் தாக்குதல் நடத்தினர். இரு தாக்குதல்களும் துல்லியமாக ஒருங்கிணைக்கப்பட்ட தாக்குதல்கள் ஆகும்.  இவ்விரு தாக்குதல்களிலும் 19 பேர் கொல்லப்பட்டனர். மாண்டவர்களில் தாக்குதல் நடத்திய ஏழு பயங்கரவாதிகளும் அடங்குவர்.

தாக்குதல்
---------

ஜூன் 7, 2017 அன்று நாடாளுமன்றத்தில் நடந்த தாக்குதலில் ஒருவர் கொல்லப்பட்டார். பயங்கரவாதிகள் துப்பாக்கி மூலம் தாக்குதல் நடத்தினர். ஆயத்துல்லாஹ் கொமேனியின் நினைவிடத்தில் அயுதம் தாங்கிய மூன்று பயங்கரவாதிகள் தாக்குதல் நடத்தினர். இதில் பலர் காயமடைந்தனர். தாக்கிய பயங்கரவாதிகளில் ஒருவர் தற்கொலைக் குண்டை வெடிக்கச் செய்து மரணமடைந்தார். நாடாளுமன்றத் தாக்குதலில் பயங்கரவாதிகள் சிலரைப் பணையக் கைதிகளாக்கினர். இசுலாமிய அரசு இத்தாக்குதலுக்குப் பொறுப்பேற்றுக் கொண்டது.

மேற்கோள்கள்
-----------

1. ↑  "Iran's parliament and Khomeini mausoleum attacked by gunmen". *BBC*. 7 June 2017.. பார்த்த நாள்: 7 June 2017.
2. ↑  "Islamic State claims attacks on Iran parliament, shrine". The Associated Press
3. ↑  "இரான் நாடாளுமன்றத்தில் துப்பாக்கிச் சூடு". பிபிஸி. 7 சூன் 2017 அன்று பார்க்கப்பட்டது.
4. ↑  "Shooting at Parliament and the Mausoleum of Imam" (in fa). *Mashregh News*. 7 June 2017.. பார்த்த நாள்: 7 June 2017.
தேத்தாங்கொட்டை
தேத்தாங்கொட்டை
**தெள்ளு** என்பது பின்வருபவற்றில் ஒன்றைக் குறிக்கும்.

தெள்ளுக்காய்
------------

தேத்தாங்கொட்டையைத் தெற்றுக்காய் (strychnos potatorum) எனபர். ஆற்றில் வரும் கலங்கல் நீரைப் பருகவேண்டிய நிலை வரும்போது, ஆற்றுநீரைக் கொண்டுவந்து பானையில் ஊற்றி அதில் தேத்தாங்கொட்டையைப் போட்டு வைப்பர். கலங்கல் அடியில் படிந்து தேளிந்த நீர் மேலே நிற்கும். அதனைத் மேலாக மொண்டு பருகுவர்.

தெளிந்த நீர் கொண்ட காய் தேங்காய்.
தெள் < தெள்ளு < தெளி < தெள்ளுக்காய் < தேத்தாங்காய்
பொற்கொல்லர்கள் பழைய அணிகலன்களில் படிந்துள்ள அழுக்கினைப் போக்கத் தேத்தாங்கொட்டை ஊறிய நீரில் நுரை பொங்கத் தூரியத்தால் தேய்த்துத் தூய்மை செய்வர். 
தாய்மார் தேத்தாங்கொட்டை நீரில் சில மணி நேரம் ஊறவைத்து எடுத்தே தூய்மை செய்துகொள்வர்.

தெள்ளுப்பூச்சி
--------------

முதன்மைக் கட்டுரை: தெள்ளு (பூச்சி)
பாலூட்டிகள் மற்றும் பறவைகளில் புறஒட்டுண்ணியாக வாழும் ஒருவகைப் பூச்சியினமாகும். இது குருதியை குத்தியுறுஞ்சும் இயல்புடையது

தெள்ளுதல்
---------

winnow

இதனையும் பார்க்க
----------------

* தெல்லுக்காய் (கழிச்சிக்கொட்டை, சூட்டுக்கொட்டை)


|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**இடமணல் ஓதனேசுவரர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் சீர்காழி அருகில் இடமணல் என்னுமிடத்தில் அமைந்துள்ளது.

இறைவன், இறைவி
-------------

இக்கோயிலின் மூலவராக ஓதனேசுவரர் உள்ளார். இறைவி அன்னபூரணி ஆவார்.

அமைப்பு
-------

கிழக்கு நோக்கிய நிலையில் கோயில் அமைந்துள்ளது. நந்தியை அடுத்து மகா மண்டபம் காணப்படுகிறது. அடுத்து வலப்புறத்தில் இறைவியின் சன்னதி தெற்கு நோக்கி உள்ளது. தஞ்சாவூர், கங்கை கொண்ட சோழபுரத்தில் அமைந்துள்ளவாறு மூலவரின் திருமேனி பெரிய அளவில் உள்ளது. மண்டபத்தில் வலது புறம் முருகனும், இடது புறம் விநாயகரும் உள்ளனர். காவிரியின் வட கரைப் பகுதியில் உள்ள கோயில்களுக்கு சுந்தரரும் அவருடைய சீடர்களும் வந்துகொண்டிருந்தபோது பூம்புகாருக்குப் பின் திருமுல்லைவாயில் நோக்கி நடந்தனர். நீண்ட நேர பயணத்தின் காரணமாக பசியடைந்த அவர்கள் மயக்கமடைந்தனர். யாரோ தம்மை எழுப்புவதாக உணர்ந்த அவர்கள் எழுந்து பார்த்தபோது ஓர் அந்தணர் அனைவருக்கும் உணவைப் பரிமாறினார். தம் பசியைப் போக்கியவருக்கு என்ன செய்வது என்று கேட்க அவர் மறைந்தார். தன் தந்தையில் நினைவாக கோயில்களைக் கட்டும்படி ஒரு அசரீரி ஒலித்தது. அது விநாயகரே என்று பின்னர் உணர்ந்து அவ்வாறே பத்து கோயில்களைக் கட்டினர்.

விழாக்கள்
---------

அன்னாபிசேகம், பிரதோஷம், சிவராத்திரி உள்ளிட்ட பல விழாக்கள் இக்கோயிலில் நடைபெறுகின்றன.

மேற்கோள்கள்
-----------

1. 1 2 3 4   அருள்மிகு ஓதனேஸ்வரர் திருக்கோயில், தினமலர் கோயில்கள்
**எசு. வி. எசு. கல்வி நிறுவனம்** என்பது இந்தியாவின், தமிழ்நாட்டின், கோயம்புத்தூர் அரசம்பாளையத்தில் அமைந்துள்ள ஒரு பொறியியல் கல்லூரி ஆகும்.  இந்த கல்லூரிக்கு அகில இந்திய தொழில்நுட்ப கல்விக் குழு ஒப்புதல் அளித்துள்ளது, மேலும் இது சென்னை அண்ணா பல்கலைக்கழகத்துடன் இணைக்கப்பட்டுள்ளது. இந்த வளாகமானது டி.யு.வி ரைன்லேண்டிடன் ஐஎஸ்ஓ சான்றிதழ் பெறப்படுடுள்ளது. மேலும் இக்கல்லூரியானது தேசிய வர்க்க ஆய்வகம் மற்றும் வகுப்பறை வசதிகளை கொண்டுள்ளது.

நிகழ்வுகள்
----------

இக்கல்லூரியானது ஆண்டுதோறும் பல்வேறு நிகழ்வுகளை நடத்துகிறது. இவற்றில் முதன்மையாக கல்லூரி மாணவர்களே கலந்து கொள்கின்றனர். இந்த நிறுவனத்தில் பயிலும் மாணவர்களில் முதன்மையானவர்கள் தமிழ்நாடு, ஆந்திரா, கேரளம் ஆகியவற்றின் பல்வேறு பகுதிகளைச் சேர்ந்தவர்கள். இக்கல்லூரியியல் ஆண்டுதோறும் இன்னோவர் என்ற பெயரில் நடத்தப்படும் தொழில்நுட்ப கருத்தரங்கு என்பது நிறுவனத்தின் ஒரு முக்கிய நிகழ்வாகும். இந்த கருத்தரங்கில் அருகிலுள்ள கல்லூரி மாணவர்கள் தங்கள் திட்டங்களை முன்வைக்க அழைக்கப்படுகிறார்கள். மேலும் மாணவர்களின் புதிய யோசனைகளை காட்டும் விதத்தில் அறிவியல் கண்காட்சியும் நடத்தப்படுகிறது. கட்டிடக்கலை மாநாடுகளானது இவ்வளாகத்தைச் சேர்ந்த கட்டிடக்கலை மாணவர் மற்றும் ஊழியர்களால் நடத்தப்படுகின்றன. "ஆண்டு விழாவானது" ஒவ்வொரு ஆண்டும் இறுதி ஆண்டு மாணவர்களை வழியனுப்பும் நிகழ்வாக நடத்தப்படுகிறது. இந்த ஆண்டவிழாவில் பிரபலங்கள் கலந்துகொள்கின்றனர்.

குறிப்புகள்
-----------

1. ↑  "S.V.S. College of Engineering, Coimbatore". Collegesintamilnadu.com. 2012-09-03 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
**ஜொகான்னெஸ் பிராம்ஸ்** (Johannes Brahms - மே 7, 1833 – ஏப்ரல் 3, 1897) புனைவியக் காலத்தைச் சேர்ந்த ஒரு ஜேர்மானிய இசையமைப்பாளர். ஹாம்பர்க்கில் பிறந்த இவர் பிற்காலத்தில் ஆஸ்திரியாவிலுள்ள வியன்னாவில் குடியேறி வாழ்ந்தார். ஜோகான் செபாஸ்தியன் பாக்ஸ், லுட்விக் வான் பீத்தோவன் ஆகியோருடன் சேர்த்து பிராம்சும் எக்காலத்திலும் மிகச் சிறந்த, செல்வாக்குள்ள இசையமைப்பாளராகக் கணிக்கப்படுகிறார்.

வாழ்க்கை
--------

ஜொகான்னெஸ் பிராம்சின் தந்தை சிலெஸ்விக்-ஹோல்ஸ்ட்டீன் என்னும் இடத்திலிருந்து நகர இசைக் கலைஞராக வேலை தேடி ஹாம்பர்க்குக்கு வந்தார். அங்கே தன்னிலும் 17 வயது மூத்தவரான ஜொகான்னா ஹென்றிக்கா கிறிஸ்டியேன் நிசென் என்னும் பெண்ணை மணம் செய்து கொண்டார். இவர்களுக்குப் பிறந்தவரே ஜொகான்னெஸ் பிராம்ஸ்.

ஜொகான்னெஸ் பிராம்ஸ் தனது முதல் இசைப்பயிற்சியைத் தனது தந்தையிடமிருந்தே பெற்றுக்கொண்டார். தனது ஏழு வயது முதலே பியானோ இசைக்கருவியையும் இவர் கற்றுக்கொள்ளத் தொடங்கினார். மிக இளம் வயதிலேயே ஜொகான்னெஸ் பிராம்ஸ் மதுச் சாலைகளில் பியானோ இசைப்பதற்குக் கட்டாயப் படுத்தப்பட்டதாகத் தெரிகிறது. அண்மையில் பிராம்சின் வாழ்க்கை பற்றி ஆய்வுசெய்த கர்ட் ஹொஃப்மன் என்பவர் இக் கதை பொய்யானது என்கிறார். எனினும் இக்கதை பற்றிப் பிராம்சே குறித்திருப்பதால் ஹொஃப்மனுடைய கருத்து சரியானது எனப் பலர் ஏற்றுக்கொள்வதில்லை.
காந்தள் தாவரத்தில் உள்ள மலர் பொதுவாக காந்தள் என்றோ காந்தள் மலர் என்றோ குறிப்பிடுவதுண்டு. இலக்கணத்தின்படி, **காந்தள்** என்பது பொருள் இலக்கணம், புறப்பொருள், வெட்சிந் திணையின் பகுதியாக வரும் ஒரு துறை. புறப்பொருளில் ஒன்றாகிய வெட்சித்திணையைத் தொல்காப்பியர் குறிஞ்சித்திணையின் புறம் என்று குறிப்பிடுகிறார். இதில் ஆனிரைகளைக் கவர்ந்துவந்து காப்பாற்றும் முதற்பகுதி 14 துறைகளை உடையது என்கிறார். மறக்குடி பற்றிக் குறிப்பிடுவதும் வெட்சித்திணை என்கிறார். இந்த மறக்குடி பற்றிப் பேசும் குடிநிலை 21 துறைகளை உடையது எனக் குறிப்பிட்டு அவற்றில் ஒன்றாக இந்தக் **காந்தள்** துறையைக் குறிப்பிடுகிறார்.

வெறி அறி சிறப்பின் வெவ்வாய் வேலன் வெறியாட்டு அயர்ந்த காந்தள் – என்பது தொல்காப்பியத்தில் உள்ள தொடர். வேலன் வெறி ஆடுவான். வேந்தனுக்கு வெற்றி தருக எனக் கொற்றவையை வேண்டி வெறியாடுவான். வெறியாடத் தெரிந்த வேலன் தன் விருப்பத்தைத் தெரிவிக்கும் வாயால் வேண்டிக்கொண்டு வெறியாடுவான். இப்படி ஆடும் ஆட்டத்துக்குக் காந்தள் என்று பெயர்.

காதலனை நினைத்துக்கொண்டு காதலி இல்லத்தில் வெறியாடினாள் எனப் பொருள் வரும் வெண்பாப் பாடல் ஒன்றை இதற்கு எடுத்துக்காட்டாக இளம்பூரணர் தந்துள்ளார். மேலும் வென்றி வேண்டி வெறியாடியதற்குச் செய்யுள் சிலப்பதிகாரம் வேட்டுவ-வரியில் கண்டுகொள்க எனக் குறிப்பிடுகிறார். இன்னும் கூறுகையில், வேலன் வெறியாடியதற்குச் செய்யுள் வந்தவழிக் கண்டுகொள்க என்று எழுதுகிறார்.

இவற்றால் வேலன் என்னும் பூசாரி ஆடும் வெறியாட்டு என்னும் துறை காந்தள் என்னும் துறை எனத் தெரியவருகிறது. பெண் ஆடும் வெறியாட்டு வேறு. பெண் ஆடும் வெறியாட்டு அகப்பொருள்.

மேற்கோள் குறிப்பு
-----------------

1. ↑  தொல்காப்பியம், பொருளதிகாரம், 59
2. ↑  தொல்காப்பியம், பொருளதிகாரம், 61
3. ↑  தொல்காப்பியம், பொருளதிகாரம், 62
4. ↑  தொல்காப்பியம், பொருளதிகாரம், 63
5. ↑  இதற்குப் பொருள் கூறும் தொல்காப்பிய உரையாசிரியர் இளம்பூரணர் காந்தள் என்பதனை மடலேறுதற்குப் பெயராகக் கூறுவார் உளராகலின், வெறியாட்டு அயர்ந்த காந்தள் என்றார். அன்றியும் காந்தள் என்பது மடலேறுதலான், அத்துணை ஆற்றாளாகிய பெண்பால் மாட்டு நிகழும் வெறி காந்தள் எனவும் பெயராம். இதனானே காமவேட்கையின் ஆற்றாளாகிய பெண்பாற் பக்கமாகிய வெறியும், அந்நிலத்துள்ளார் வென்றி வேண்டி ஆடும் வெறியும் கொள்ளப்படும். இவ்வெறி இந்நிலத்துக்குச் சிறந்தமை அறிக. (தொல்காப்பியம், பொருளதிகாரம், 63 நூற்பா இளம்பூரணர் உரை.)
| விசயநகரப் பேரரசு |
| --- |
| 

|  |
| --- |
| **சங்கம மரபு** |
| அரிகர ராயன் I | 1336-1356 |
| புக்க ராயன் | 1356-1377 |
| அரிகர ராயன் II | 1377-1404 |
| விருபாட்ச ராயன் | 1404-1405 |
| புக்க ராயன் II | 1405-1406 |
| தேவ ராயன் I | 1406-1422 |
| ராமச்சந்திர ராயன் | 1422 |
| வீரவிஜய புக்கா ராயன் | 1422-1424 |
| தேவ ராயன் II | 1424-1446 |
| மல்லிகார்ஜுன ராயன் | 1446-1465 |
| விருபாட்ச ராயன் II | 1465-1485 |
| பிரவுட ராயன் | 1485 |
| **சாளுவ மரபு** |
| சாளுவ நரசிம்ம தேவ ராயன் | 1485-1491 |
| திம்ம பூபாலன் | 1491 |
| நரசிம்ம ராயன் II | 1491-1505 |
| **துளுவ மரபு** |
| துளுவ நரச நாயக்கர் | 1491-1503 |
| வீரநரசிம்ம ராயன் | 1503-1509 |
| கிருஷ்ணதேவராயன் | 1509-1529 |
| அச்சுத தேவ ராயன் | 1529-1542 |
| சதாசிவ ராயன் | 1542-1570 |
| **அரவிடு மரபு** |
| அலிய ராம ராயன் | 1542-1565 |
| திருமலை தேவ ராயன் | 1565-1572 |
| ஸ்ரீரங்கன் I | 1572-1586 |
| வேங்கடன் II | 1586-1614 |
| ஸ்ரீரங்கன் II | 1614-1614 |
| ராம தேவ ராயன் | 1617-1632 |
| வேங்கடன் III | 1632-1642 |
| ஸ்ரீரங்கன் III | 1642-1646 |

 |

**முதலாம் ஹரிஹரர்** (கி.பி. 1336-1356) விஜயநகரப் பேரரசை நிறுவியவர் ஆவார். ஹக்கா சங்கம மரபைத் தொடங்கியவருமான பாவன சங்கமரின் மூத்த மகனாவார். சங்கம மரபு, விஜயநகரப் பேரரசை ஆண்ட நான்கு மரபுகளுள் முதலாவதாகும். ஆட்சிக்கு வந்த உடனேயே தற்காலக் கர்நாடகத்தின் மேற்குக் கரையோரத்தில் உள்ள பர்கூரு என்னுமிடத்தில் கோட்டை ஒன்றைக் கட்டினார். இவர் 1339 இல் அனந்த்பூர் மாவட்டத்திலுள்ள குட்டி (Gutti) என்னும் தனது தலைமையிடத்திலிருந்து இன்றைய கர்நாடகத்தின் வடக்குப் பகுதிகளை நிர்வகித்து வந்தது கல்வெட்டுக்கள் மூலம் தெரியவந்துள்ளது. இவர் தொடக்கத்தில், ஹொய்சால அரசின் வடக்குப் பகுதிகளைத் தனது கட்டுப்பாட்டுக்குள் வைத்திருந்ததாகத் தெரிகிறது. பின்னர் 1343 இல் ஹொய்சால அரசன் மூன்றாவது வீர பல்லாலனின் மறைவைத் தொடர்ந்து ஹொய்சாலம் முழுவதையும் தனது கட்டுப்பாட்டுக்குள் கொண்டுவந்தார். 

இவர் காலத்துக் கன்னடக் கல்வெட்டுக்கள், இவரை, *கர்நாடக வித்யா விலாஸ்* (மிகுந்த அறிவும், திறமையும் கொண்டவர்), *ஆங்ரயவிபாடா* (எதிர் அரசர்களுக்குத் தீ போன்றவர்), உறுதிமொழிகளைக் காப்பாற்றாத நிலப்பிரபுக்களைத் தண்டிப்பவர் எனப் பலவாறாகப் புகழப்படுகிறார். இவருடைய தம்பிகளுள், புக்கா ராயன் பேரரசருக்கு இரண்டாவது நிலையில் இருந்தார். *கம்பண்ண* என்பவன் நெல்லூர் பகுதியையும், *முட்டப்பா* முலபாகலு பகுதியையும், *மாரப்பா* சந்திர குட்டியையும் நிர்வாகம் செய்து வந்தனர்.

இவருடைய தொடக்கப் போர்கள் மூலம், துங்கபத்திரை ஆற்றுப் பள்ளத்தாக்குப் பகுதியில் தனது கட்டுப்பாட்டை நிறுவிக் கொண்டார். பின்னர் இவருடைய கட்டுப்பாடு படிப்படியாக, கொங்கண், மலபார் கரையோரங்களிலுள்ள சில பகுதிகளுக்கும் விரிவாக்கப்பட்டது. இக்காலத்தில், மதுரை சுல்தானுடன் நிகழ்ந்த போரில் ஹொய்சாலத்தின் கடைசி அரசன் மூன்றாவது வீர பல்லாலன் இறந்தார். இந்த வெற்றிடம் அப்பகுதியில் தனது கட்டுப்பாட்டை நிறுவுவதற்கு ஹரிஹரருக்கு வாய்ப்பாக அமைந்தது. முழு ஹொய்சால அரசும் ஹரிஹரரின் நேரடி ஆட்சியின்கீழ் வந்தது.

மேற்கோள்கள்
-----------

1. ↑  Biography of Hari Hara I
**முதலாவது கழுத்து தண்டுவட நரம்பு** (சி1) கழுத்து முள்ளந்தண்டு வட பகுதியில் இருந்து வரும் முதல் தண்டுவட நரம்பு ஆகும்.

கழுத்து தண்டுவட நரம்பு பின்னல்
------------------------------

சி1, சி2, சி3, சி4 ஆகிய தண்டுவட நரம்புகள் ஒன்றிணைந்து கழுத்து தண்டுவட நரம்பு பின்னல் என்ற நரம்பு வலைபின்னலை உருவாக்குகிறது. இதில் இருந்து வரும் நரம்புகள் கழுத்து மற்றும் நெஞ்சின் மேல் பகுதியில் உள்ள தோல் மற்றும் தசைகளை கட்டுப்படுத்துகிறது.

நரம்பு வினியோகம்
----------------

இரு முதலாவது கழுத்து தண்டுவட நரம்பு கழுத்து முள்ளந்தண்டெலும்பு மற்றும் பிடர் எலும்புக்கு இடையே முள்ளந்தண்டு வடத்திலிருந்து பக்கத்திற்கு ஒன்றாக வெளியேறுகிறது. கழுத்து பகுதியில் அமைந்துள்ள தசைகளான

* Geniohyoid muscle
* Rectus capitis anterior muscle
* Longus capitis muscle
* Rectus capitis lateralis muscle
* Splenius cervicis muscle
* Rectus capitis posterior major muscle
* levator scapulae muscle
* Thyrohyoid muscle
* Omohyoid
* Sternohyoid

முதலிய தசைகளுக்கு நரம்பு வினியோகம் செய்கிறது.

மேற்கோள்கள்
-----------

1. ↑  "Nervous System — Groups of Nerves" from spinalcordinjuryzone.com. Published February 23, 2004. Archived Dec 23, 2011. Retrieved June 12, 2018.